Tasrit d amur ameqqran i yemmucaεen gar tewsatin i d-turuw tsekla taqbaylit, acku frurint-d seg-s aṭas n tewsatin yemxallafen way gar-asent ama di tɣessa ama deg usentel ula deg yiswi, gar tewsatin-is i d-yufraren d tamacahut, d tawsit tamensayt, d taqdimt n lqedma, yemxallaf yiswi n usemres-ines di twacult taqbaylit ama ilmend n usεeddi n lweqt neɣ ilmend n ttarbiyya, akken yemxallaf lebni n tɣessa-ines seg leεmar ɣer wayeḍ, ihi tasrit ur teṭṭif ara kan di tewsatin tiqdimin maca imi i d-tusa tallit tamaynut ula d tasrit yella-d deg-s usmuynet, banent-ddeg-s tewsatin timaynutin gar-asent : tullist,ungal,taseklan yigardan.